Danas smo u ugostili gđu. Sanju Ostroški, Direktoricu regionalnog ureda HUP-a, iz Varaždina i gosp. Tihomira Premužaka, Predsjednika Uprave poduzeća Vetropack Straža iz Huma na Sutli.

Povod dolasku i druženju, bila je dodjela priznanja i plakete, učenici Nini Dlesk čiji je poslovni plan „Čokolada s potpisom“, u prošloj školskoj godini nagrađen od strane Povjerenstva HUP-a, a u sklopu natječaja na koji je pristiglo preko 270 planova, a 25 njih je nagrađeno novčanim nagradama školama, te priznanjima i plaketama, učenicima autorima.

Priznanje je učenici dodijeljeno pred učenicima trećih ekonomskih razreda, čijih je četvero učenika također sudjelovalo na navedenom HUP-ovom natječaju, te njihovom mentoricom, prof. Rafaj Saftić. Tom prigodom gđa. Ostroški je govorila o ulozi HUP-a u poticanju poduzetništva i razvoju obrazovnog sustava, a gosp. Premužak stavio težište govora na kvalitetu proizvoda, društveno odgovorno ponašanje poduzetnika i socijalnu osjetljivost, te inovacije u tehnologiji. Nagrađena učenica u svom je govoru istaknula važnost poduzetničke pismenosti mladih i potrebu njihovog uključivanja u svijet poduzetništva, novim i kreativnim idejama.

Marija Dlesk, dipl. oec., prof. savjetnik